The Password Game

Το The Password Game είναι ένα παιχνίδι γρίφων φυλλομετρητή (browser game) του 2023, που αναπτύχθηκε από τον Νιλ Αγκαρβάλ. Στο παιχνίδι, ο παίκτης δημιουργεί έναν κωδικό πρόσβασης που πρέπει να ακολουθεί ολοένα και πιο ασυνήθιστους και περίπλοκους κανόνες. Βασισμένο στην εμπειρία του Αγκαρβάλ με τις πολιτικές κωδικών πρόσβασης, το παιχνίδι αναπτύχθηκε μέσα σε δύο μήνες και κυκλοφόρησε στις 27 Ιουνίου του 2023. Το παιχνίδι έγινε viral και αναγνωρίστηκε στα μέσα ενημέρωσης για τον παράλογο τρόπο παιχνιδιού και τα σχόλια σχετικά με την εμπειρία χρήστη κατά τη δημιουργία ενός κωδικού πρόσβασης. Έχει παιχτεί πάνω από 10 εκατομμύρια φορές.

 Τρόπος παιχνιδιού 

εναλλ.=The current password is Earth1.55554mayXXXVshelldpbydwindyAl with a waning moon symbol between the "a" and "y" in "may". Below the password are various rules that must be fulfilled. Green rules, including today's Wordle answer, the presence of a two-letter symbol from the periodic table, and the correct moon phase emoji are complete, while the red rule, the one requiring the player to include a month name, is not.|δεξιά|μικρογραφία|Ο παίκτης πρέπει να ακολουθεί αυστηρούς κανόνες που ενδέχεται να έρχονται σε αντίθεση μεταξύ τους και κατά καιρούς απαιτεί από τους παίκτες να παίζουν άλλα παιχνίδια, όπως GeoGuessr, Wordle και σκάκι . Σε αυτό το στιγμιότυπο οθόνης, η συμπερίληψη του emoji με τη σελήνη ικανοποιεί τον Κανόνα 13. Ωστόσο, διασπά τη λέξη "may", παραβιάζοντας τον Κανόνα 6.

Το The Password Game είναι ένα διαδικτυακό βιντεοπαιχνίδι γρίφων. Ο παίκτης καλείται να πληκτρολογήσει έναν  κωδικό πρόσβασης σε ένα πλαίσιο εισαγωγής. Το παιχνίδι έχει ένα σύνολο 35 κανόνων που πρέπει να ακολουθεί ο κωδικός πρόσβασης και οι οποίοι εμφανίζονται με συγκεκριμένη σειρά. Καθώς ο παίκτης τροποποιεί τον κωδικό ώστε να συμμορφώνεται με τον πρώτο κανόνα, εμφανίζεται ο δεύτερος, και ούτω καθεξής. Για κάθε νέο κανόνα, ο παίκτης πρέπει να τηρεί και όλους τους προηγούμενους για να συνεχίσει, γεγονός που μπορεί να προκαλέσει σύγκρουση. Όταν και οι 35 κανόνες έχουν εκπληρωθεί, ο παίκτης μπορεί να τον επιβεβαιώσει ως τον τελικό κωδικό πρόσβασης και στη συνέχεια πρέπει να τον πληκτρολογήσει ξανά ώστε να ολοκληρώσει το παιχνίδι.

Αν και οι αρχικές απαιτήσεις περιλαμβάνουν τον καθορισμό ενός ελάχιστου αριθμού χαρακτήρων ή την εισαγωγή αριθμών, κεφαλαίων γραμμάτων ή ειδικών χαρακτήρων, οι κανόνες σταδιακά γίνονται όλο και πιο ασυνήθιστοι και πολύπλοκοι. Αυτοί μπορεί να περιλαμβάνουν τη χρήση λατινικών αριθμών μέσα στον κωδικό για πολλαπλασιασμό, την προσθήκη του ονόματος μιας χώρας που οι παίκτες πρέπει να μαντέψουν από τυχαίες εικόνες του Google Street View (ως αναφορά στο GeoGuessr ), την εισαγωγή της απάντησης της ημέρας στο Wordle, την πληκτρολόγηση της καλύτερης κίνησης σε μια δημιουργημένη θέση σκακιού χρησιμοποιώντας αλγεβρική σημειογραφία, την εισαγωγή της διεύθυνσης URL ενός βίντεο στο YouTube τυχαίου μήκους, και την προσαρμογή έντονης γραφής, πλάγιας γραφής, τύπων γραμματοσειρών και μεγεθών κειμένου. 

Άλλοι κανόνες παιχνιδιού περιλαμβάνουν emojis στον κωδικό πρόσβασης. Ένας από τους κανόνες απαιτεί την εισαγωγή του emoji που αντιπροσωπεύει τη φάση της Σελήνης εκείνη τη χρονική στιγμή. Λόγω δύο άλλων κανόνων, ο παίκτης υποχρεούται να εισάγει ένα emoji αυγού με το όνομα Paul, και μόλις εκκολαφθεί, αντικαθίσταται από ένα emoji κοτόπουλου. Στη συνέχεια, ο παίκτης πρέπει να το ταΐζει χρησιμοποιώντας emoji με κάμπιες, τα οποία πρέπει να αναπληρώνονται με την πάροδο του χρόνου. Εάν λιμοκτονήσει, υπερβολικά ταΐζεται ή το emoji Paul διαγραφεί με οποιονδήποτε τρόπο, το παιχνίδι τελειώνει. Στη συνέχεια εμφανίζεται κόκκινο κείμενο πάνω σε μαύρο φόντο, αναφερόμενο στην οθόνη θανάτου που χαρακτηρίζει τη σειρά δράσης-ρόλων Dark Souls. Κάποια στιγμή κατά τη διάρκεια του παιχνιδιού, εμφανίζεται ένα emoji φλόγας που εξαπλώνεται μέσα στον κωδικό, αντικαθιστώντας χαρακτήρες, συμπεριλαμβανομένου του αυγού, με φλόγες που πρέπει να αφαιρεθούν.
Παραπομπές

Κατηγορία:Βιντεοπαιχνίδια του 2023
Κατηγορία:Βιντεοπαιχνίδια φυλλομετρητών
Κατηγορία:Indie βιντεοπαιχνίδια
Κατηγορία:Βιντεοπαιχνίδια παζλ

Εξωτερικοί σύνδεσμοι
 The Password Game
 The Password Game στο MobyGames